Aegaeon (mesiac)

Aegaeon (iné názvy: Saturn LIII, dočasné označenie: S/2008 S 1) je prirodzený satelit Saturnu. Okolo planéty obieha po takmer kruhovej dráhe raz za 19,5 hodiny. Jeho obežná dráha sa nachádza vo vnútornej časti prstenca G medzi mesiacmi Janusom a Mimasom. S druhým spomenutým je v orbitálnej rezonancii 7:6, ktorá spôsobuje zmenu dĺžky veľkej polosi jeho obežnej dráhy so štvorročnou periódou. Rozmermi sa radí medzi nepravidelné mesiace a je najmenším známym mesiacom Saturna.

Prvé zábery tohto mesiaca boli získané sondou Cassini 15. augusta 2008. Jeho objav pod provizórnym označením S/2008 S1 ohlásila Carolyn Porco 3. marca 2009. V máji 2009 dostal mesiačik meno Aegaeon, po Aigaiónovi (lat. Aegaeon), jednom z hekatoncheirov, storukých a päťdesiathlavých obrov z gréckej mytológie.

Zdroj 
 

Astronomické objekty objavené v roku 2009
Mesiace Saturna